
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 24P/24/2025 8725201450 13. 05. 2025 JUDr. Dušan Miškovčík ECLI:SK:OSPP:2025:8725201450.2
ROZSUDOK V MENE SLOVENSKEJ REPUBLIKY Okresný súd Poprad v konaní pred sudcom JUDr. Dušanom Miškovčíkom v právnej veci starostlivosti súdu o maloleté dieťa: A. B., narodený XX.XX.XXXX, bytom C. D. XXXX/XX, XXX XX E., zastúpený procesným opatrovníkom: Úrad práce, sociálnych vecí a rodiny Kežmarok, dieťa rodičov: matka - F. B., narodená XX.XX.XXXX, bytom C. D. XXXX/XX, XXX XX E., zastúpená: JUDr. Martin Bašista, advokát, so sídlom Štefánikova 8, 058 01 Poprad a otec - nebohý A. D., narodený XX.XX.XXXX, zomrel XX.XX.XXXX, na návrh matky na schválenie právneho úkonu, t a k t o rozhodol: I. S c h v a ľ u j e právny úkon – Kúpnu zmluvu zo dňa 28.03.2025 uzavretú medzi maloletým A. B., narodeným XX.XX.XXXX a G. H., narodenou XX.XX.XXXX, bytom H. XXXX/XX, XXX XX I. – C. C. a J. H., narodenou XX.XX.XXXX, bytom H. XXXX/XX, XXX XX I. – C. C., ktorú za maloletého A. B. podpísala jeho matka F. B., narodená XX.XX.XXXX, bytom C. D. XXXX/XX, XXX XX E., na základe ktorej maloletý A. B. previedol vlastnícke práva do podielového spoluvlastníctva kupujúcich, každej v podiele 1 v pomere k celku, k nehnuteľnostiam, a to pozemku parcela registra „C“ katastra nehnuteľností č. 287/5, výmera 700 m2, druh pozemku zastavaná plocha a nádvorie, pozemku parcela registra „C“ katastra nehnuteľností č. 287/32, výmera 157 m2, druh pozemku zastavaná plocha a nádvorie, pozemku parcela registra „C“ katastra nehnuteľností č. 1153/19, výmera 1 m2, druh pozemku trvalý trávny porast, stavby rozostavaného rodinného domu bez súpisného čísla postaveného na pozemku parcely registra „C“ katastra nehnuteľností č. 287/32, všetko kat. úz. H., obec H., okres I., zapísaných Okresným úradom Poprad, katastrálny odbor, na LV č. XXX. II. Žiaden z účastníkov n e m á
n á r o k na náhradu trov konania. odôvodnenie:
1. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali.
Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

